User:Gavishav/sandbox

מועצת החרום הציבורית למשבר הקורונה
מועצת החירום הציבורית למשבר הקורונה (מח"צ לקורונה) הינה ארגון המונה 18 רופאים בכירים ומדענים ופרופסור בעל שם לאתיקה מקצועית.

המועצה קראה למקבלי ההחלטות בשלהי 2020 להימנע מהארכת מצב החרום ומהטלת הסגר השלישי ומסגירת מערכת החינוך וטענה שנתונים רבים שהוצגו בפני קבינט השרים לעיניין הקורונה היו שגויים או מטעים ולכן הובילו לקבלת החלטה מוטעית.

לאחר פניית המועצה, החליטה ועדת החינוך של הכנסת, שלא לקבל את החלטת הממשלה ולהימנע מהטלת מגבלות נוספות על מערכת החינוך.

חברי המועצה 29.12.20 (לפי סדר א-ב)
פרופ' אמנון להד ￼￼- פרופסור לרפואה, מומחה ברפואת משפחה. מנהל החוג לרפואת משפחה באונ' העברית, ומשמש כיו"ר המועצה הלאומית לבריאות בקהילה. סגן דיקן אקדמיה-רפואת משפחה באונ' העברית. רופא משפחה בירושלים.

פרופ' זהבה סולומון - פרופסור לעבודה סוציאלית, כלת פרס ישראל ופרס אמ"ת. סא"ל במיל', חוקרת אפידמיולוגיה פסיכיאטרית, שימשה ראש בי"ס לעבודה סוציאלית באונ' תל-אביב, מומחית בינלאומית בתחום טראומה נפשית, חברת ועדה ב-DSM (ספר האבחנות הפסיכיאטרי).

דר' יפעת עבדי - קורק - מומחית באפידמיולוגיה וביולוגיה מולקולארית, שימשה כיועצת ועדת סל התרופות בנושא טכנולוגיות רפואיות וכחוקרת בכירה במרכז הישראלי להערכת טכנולוגיות רפואיות במכון גרטנר, מנהלת המחקר והאקדמיה של אסותא מרכזים רפואיים.

דר' ברוריה עדיני - PhD במנהל מערכות בריאות, מכהנת כראש החוג לניהול מצבי חירום ואסון באוניברסיטת תל אביב. לשעבר ראש ענף היערכות לחירום בצה"ל (סא"ל) ויועצת בכירה של האגף לשעת-חרום של משרד הבריאות.

פרופ' איתן פרידמן - פרופסור לרפואה בחוג לגנטיקה וביוכימיה, מומחה ברפואה פנימית ובגנטיקה רפואית, PhD ממכון קרולינסיקה בשבדיה. הקים את היחידה האונקו-גנטית והמרפאה לנשים בסיכון גבוה בבית החולים שיבא, משמש כיו"ר ועדת הלסינקי העליונה של משרד הבריאות.

פרופ' אהרן צ'חנובר - פרופסור לביוכימיה, רופא, חתן פרס נובל לכימיה (והמדען הישראלי הראשון שזכה בפרס), חתן פרס ישראל ופרס אמ"ת. שימש כמנהל מכון המחקר למדעי הרפואה בטכניון, חבר באקדמיה הישראלית והאמריקאית למדעים וכן באקדמיה האפיפיורית למדעים.

פרופ' אודי קימרון - ראש החוג לאימונולוגיה ומיקרוביולוגיה קלינית באונ' תל אביב. מומחה לתאי T, חיסונים רירניים, הנדסה גנטית של נגיפי חיידקים, ו- CRISPR. פרסם מאמרים בעיתוני היוקרה Science, Nature ו-Cell וזכה במענקי מחקר יוקרתיים כולל ה-ERC. שותף בהקמת מעבדות לבדיקות קורונה.

דר' אמיר שחר - מומחה לרפואה פנימית, קרדיולוגיה, רפואה דחופה ומנהל רפואי. מג"ד (מיל') בתותחנים, מחלוצי הרפואה הדחופה בארץ. הקים וניהל את המחלקה לרפואה דחופה בבי"ח שיבא, היה סגן-מנהל בי"ח מאיר וכיום מנהל מלר"ד לניאדו. ממקימי החוג לרפואה דחופה באונ' תל-אביב.

פרופ' מרדכי שני - פרופסור לרפואה, מומחה ברפואה פנימית. חתן פרס ישראל. כיהן כמנכ"ל משרד הבריאות ומנהל בי"ח שיבא, וכן כיו"ר ועדת התרופות. ייסד וניהל את בית הספר לבריאות הציבור באונ' תל-אביב, וכן הקים וניהל את המכון הלאומי לחקר מדיניות הבריאות.

פרופ' עמוס אדלר - פרופסור לרפואה בחוג לאפידמיולוגיה ורפואה מונעת, מומחה ברפואת ילדים ומיקרוביולוגיה קלינית. מנהל המעבדה המיקרוביולוגית במרכז הרפואי סוראסקי ת"א, גזבר האיגוד הישראלי למחלות זיהומיות.

פרופ' אשר אלחיאני - פרופסור לרפואה, מומחה ברפואת משפחה ובמנהל ציבורי. כיהן כמנהל בית חולים "מאיר", מנהל מחוז מרכז ב"כללית", וכן כמנכ"ל קופת-חולים מאוחדת. שימש כיו"ר המועצה הלאומית לבריאות בקהילה. רופא משפחה בנגב.

פרופ' עליאן אלקרינאוי - פרופסור לעבודה סוציאלית, שימש כנשיא מכללת אחווה, וראש החוג לעבודה סוציאלית באונ' בן-גוריון וכדיקן בי"ס לעבודה סוציאלית באונ' ממוריאל בקנדה. יו"ר עמותת "ליאלי" לקידום החינוך והרווחה בחברה הבדואית. חתן פרס Killam וממדליקי המשואות בטקס יום העצמאות 2013.

פרופ' צבי בנטואיץ' - פרופסור לרפואה, מומחה לרפואה פנימית, אימונולוגיה ומחלות זיהומיות, שימש כמנהל מחלקה פנימית, חלוץ רפואת האיידס בישראל. ראש המרכז למחלות טרופיות ואיידס באונ' בן-גוריון, נשיא עמותת נאלא למניעת זיהומים בארצות מתפתחות וחבר הנהלת "רופאים לזכויות אדם".

פרופ' יעקב גינדין - פרופסור למדעי הבריאות והרווחה, מומחה ברפואה פנימית ובגריאטריה, שימש כמנהל מחלקת גריאטריה, ראש המחלקה לשירותים מוסדיים באגף הגריאטריה במשרד הבריאות, יו"ר הוועדה לזכויות המטופל וחבר המועצה הלאומית לגריאטריה. הקים וניהל את בית הספר לרופאים בוגר חו"ל במרכז הרפואי קפלן.

פרופ' ערן דולב - פרופסור לרפואה, לרפואה צבאית ולהיסטוריה רפואית, מומחה לרפואה פנימית, מינהל מערכות בריאות וכן לאתיקה ברפואה. שימש כקצין רפואה ראשי, כמנהל מחלקה פנימית, וכן כ יו"ר לשכת האתיקה של ההסתדרות הרפואית וראש וועדת האתיקה של אונ' תל-אביב.

דר' יואב יחזקאלי - מומחה לרפואה פנימית ומנהל רפואי. מרצה בחוג לניהול מצבי חרום ואסון באונ׳ ת״א. סא"ל במיל', ממקימי צוות הטיפול במגיפות ותוכניות הערכות לאירוע ביולוגי חריג. כיהן כסגן מנהל בי״ח, רופא מחוזי, מנהל מחוז ומנהל אגף בקופות חולים. מנהל רפואי בחברות הזנק, רופא משפחה.

פרופ' רבקה כרמי - פרופסור לרפואה, מומחית ברפואת ילדים, נאונטולוגיה וגנטיקה רפואית. כיהנה כמנהלת המכון הגנטי בבי"ח סורוקה, דיקאנית הפקולטה למדעי הרפואה באונ' בן-גוריון, יו"ר איגוד דיקאני בתי- הספר לרפואה, נשיאת אונ' בן-גוריון וכיו"ר ועד ראשי האוניברסיטאות.

פרופ' אסא כשר - פרופסור אמריטוס לאתיקה מקצועית ולפילוסופיה. חתן פרס ישראל לפילוסופיה. חבר האקדמיה האירופאית למדעים ואומניות. כתב עשרות קודים אתיים ממלכתיים וציבוריים, וביניהם את הקוד האתי הצבאי, כמו גם שימש כחבר בוועדות ממלכתיות ציבוריות רבות.

פניות המועצה למקבלי ההחלטות
ב- 27.12.20 פנתה המועצה לחברי ועדת החינוך של הכנסת בקריאה להשאיר את מערכת החינוך פתוחה במשבר הקורונה. ועדת החינוך אכן הפכה את החלטת הממשלה והחליטה כי מערכת החינוך תמשיך לפעול במתכונתה הקיימת לאותו יום למרות התחלת הסגר השלישי.

ב- 29.12.20 פנתה המועצה לחברי ועדת חוק חוקה ומשפט בקריאה לבחון אי דיוקים משמעותיים וניתוח לקוי שהופיעו, לטענתם, במסמך חוות הדעת של משרד הבריאות בנוגע להארכת מצב החירום בשל נגיף הקורונה. אי הדיוקים האמורים מתיחסים לעלייה במספר החולים המאומתים, לתמותה החריגה ועוד. חברי הועדה אישרו לבסוף את החלטת הממשלה ברב דחוק.